August | 2019 | penpunt\nMcGregor reeks #2\n’n Belofte vir Bippie is die tweede verhaal in die reeks wat afspeel in die dorp McGregor. Ons het alreeds vir Reina, Larissa, die tantes en oom Frik, Derek en Gideon ontmoet in ’n Brief vir Reina, en vlugtig kennis gemaak met Riekert Tredoux. Ek sal aanbeveel dat indi en moontlik, Reina se storie eerste gelees word. Ek het dit herlees, met groot vrug.\nDie issues waarmee Bippie en Riekert worstel, en baie bagasie uit hulle onderskeie kinderjare, maak vir interessante leesstof en ’n mooi liefdesverhaal wat ontvou. Dit word vertel vanuit ’n Christelike oogpunt en daar word ruim aangehaal uit die Woord. Die deurlopende tema is die mooi eindbestemming waarheen ’n ompad of afdraaipad in jou lewe kan lei as jy bid en luister voordat jy optree.\nDaar was net een aspek wat my leesritme telkens versteur het: die herhaalde gebruik van die uitdrukking “blaf-lag”. Dit val net nie gemaklik op my oor nie.\nDit was interessant dat daar nou nog ’n alleenloper mansfiguur in die storie verskyn het, wat die speelveld wyer maak vir die derde aflewering in die reeks, waarna ek baie uitsien. Die reeks word uitgegee deur Lux Verbi.\nEk wonder wie deel my frustrasie? Een van my aankope op die Koop ’n Afrikaanse Boekdag 2019, is ’n Belofte vir Bippie, van Elsa Winckler. Dit volg op ’n Brief vir Reina wat ek, ka n jy glo, verlede jaar by dieselfde geleentheid gekoop het.\nNou vir die dilemma: ek brand om Bippie te begin lees, maar my geaardheid dikteer dat ek eers vir Reina herlees om die storielyn te verfris. Daar het immers ’n jaar verloop en ’n mens vergeet die detail – veral omdat ek so baie lees.\nTensy ek myself sover kan kry om te vluglees, gaan Bippie nog ’n rukkie moet wag op die boekrak, saam met Die Kind uit die wingerd. Hoe sê my dogter aljimmers: “It’s a tough life!”\nHierdie nuwe spanningsverhaal van Bets Smith is reg in my kraal. Vir die lesers wat floreer op bloeddorstige en grafiese krimi’s, mag hierdie verhaal dalk te lig in die broek wees, want die klem van veel meer op die karakters as op die moord, of was dit moorde.\nOns vind vir Daleen, ’n enkelma wat haar man aan siekte verloo r het en vir Dalri, haar tienerdogter. By die gewone uitdagings wat so ’n opset stel, het daar jong kinders op die kusdorpie verdwyn, en meer onlangs ’n tiener waarvan daar nog geen spoor gevind is nie. ’n Kleurvolle verskeidenheid van karakters vorm die agtergrond waarteen die ondersoek na die moord van ’n geliefde inwoner afspeel.\nDie storie het ’n kragtige hook. Die moord word só beskryf dat die leser nie onmiddelik die kloutjie by die oortjie kry nie. Algaande ontvou en verdiep die intrige, en die spanning bou enduit op. Daleen stel haarself in gevaar deur amateurspeurder te speel. Dit gee my die kans om daardie item op die Popsugar 2019 uitdaging af te merk.\nGun jouself goeie leestyd. Ek was verras dat dit reeds diepnag was voordat ek klaargemaak het. Neersit was later net nie ’n opsie nie. ’n Sterk 4/5 van my af.\nDrie liefdesverhale uit die vroeë 2000’s\nEk hou daarvan om boksies af te merk vir “eerstes”. Wilna Adriaanse se Omnibus 1 het onlangs verskyn met ’n splinternuwe baadjie. Dit laat my toe om sommer twee af te merk: die eerste maal dat ek iets lees wat verskyn onder die NB Uitgewers druknaam, Jasmyn. Ook die eerste maal dat ek van die skrywer se ouer liefdesverhale lees, onderskeidelik in 2001-2003 gepubliseer.\nEk sa l moeilik ’n gunsteling kan kies uit die drie verhale. Een aspek wat ooreenkom en opval, is redelik dominerende helde. In latere liefdesverhale, oor die algemeen beoordeel, kom dit nie meer so dikwels voor nie. Dit pla egter nie juis nie, want die heldinne se veelvlakkige karakters, vergoed daarvoor.\nDie skrywer gee mens by monde van haar karakters, oorgenoeg om aan te herkou. Soos Francis se vriendin in Alleenvlug dit het oor die voortsetting van ’n vriendskap of verhouding: “Die alternatief is ondenkbaar… dis presies waarom ons kanse vat en alles gee om ’n verhouding te laat werk.” (bl 293)\nHoewel ’n Ongewone belegging, Alleenvlug en Die reuk van verlange Wilna Adriaanse se eerste publikasies was, is die styl en bekwaamheid van dié skrywer wat ons later laat blitsblaai het met verhale soos Vier seisoene kind, Die boek van Ester, Dubbelspel en Eindspel, reeds baie duidelik. Volpunte van my af.\nDit is by uitsondering dat ’n feiteboek my sodanig aangryp dat ek dit in ’n sessie of twee deurlees, ten spyte daarvan dat die skrywer waarsku dat mens nie haastig daarmee moet omgaan nie. Gegewe die moeilike onderwerp, is dit ’n besondere aanbeveling om te belê in Wanneer woorde ontbreek, deur Braam Klopper. Braam is ’n predikant en pastorale terapeut wat spesialiseer in rouberading. Die boek is tans in sy derde druk, en is uitgegee deur Lux Verbi.\nDie skrywer verkies die terme “routake en die proses van rou” bo die gebruiklike verwysing na ’n rouproses en fases van rou. Met die lees van die boek kom jy agter waarom hy die onderskeid tref. Buiten ’n oorsig oor die proses, word daar indringend gekyk na die spesifieke routake en leiding gegee oor hoe om bedroefdes by te staan. Daar word gewaarsku teen die gebruik van geykte uitdrukkings en verduidelik watter negatiewe invloed dit kan hê op die routake. Daar word geen bewerings gemaak sonder om dit te staaf met praktiese voorbeelde nie. ’n Paar ware lewensverhale onderstreep die belangrike beginsels en betrek die leser op ’n meer persoonlike vlak.\nDie hoofstuk oor praktiese reëlings na die dood van ’n geliefde, is besonder nuttig. Dit lys wanneer wat gedoen moet word, asook dokumente wat nodig is vir die afhandeling van die boedel.\nOmdat daar gereeld mense oor jou pad kom wat geliefdes aan die dood afgestaan het, is voorafkennis van onskatbare waarde. Die feit dat woorde soms oorbodig is, of verkeerd gebruik kan word, word beklemtoon. Mense wat iewers in die proses van rou vasgevang is, gaan ook waarde kry uit die boek, maar direk ná die gebeurtenis maak bedroefdes staat op die ondersteuning en begrip van hulpgewers, familie en vriende. Daarom kan ek die boek sterk aanbeveel as praktiese gids, want jy mag op ’n stadium dié persoon wees wat iemand moet begelei, hetsy met emosionele ondersteuning of take soos begrafnisreëlings en sterftekennisgewing.\nWat jou siening ookal is oor orgaanskenking, reïnkarnasie, tydreise, toekomsvoorspellings, ek kan byna waarborg dat jy meegevoer gaan word deur ’n verhaal van jong liefde wat strek oor meer as drie honderd jaar. Die verhaal boei van die eerste bladsy af, waar Madelaine deelneem aan haar eerste wedloop sedert haar hartoorplanting. Jy beleef saam met haar die angs van ’n hartstilstand, en haar eerste vreemde gewaarwording van ’n Franse meisie wat met ha ar praat.\nDie storielyn neem jou van die huidige, na die Ango-boereoorlog tot sover as Franse vlugtelinge wat in 1696 Kaap toe gevlug het aan boord van die skip, die Vosmaer. Jy reis per tydmasjien en keer natuurlik telkens weer terug na Madelaine se verwarrende realiteit, en Brand wat met sy stamboeknavorsing al hoe meer lig werp op die karakters wat die voorgeskiedenis van die twee jongmense uitmaak.\nDit is ’n uitdagende lees, vir jong sowel as ouer volwassenes. Die trauma wat deel uitmaak van orgaanontvangers se lewens, ruk ’n mens. Nie slegs die pasiënte word daardeur geraak nie, maar ook die families van skenkers en ontvangers. Die ontknoping is netjies gedoen, met die karakters wat as’t ware ’n volle sirkel voltooi.\nOopmond was die LAPA Jeugromankompetisie wenner in 2017, en ek kan heeltemal verstaan waarom.\nPrettige hulp vir ouers\nAllerlei diertjies word opgeroep na ’n potjiepartytjie in Sally Lloyd-Jones se rymverhaal, Op die potjie, gou! Die Afrikaanse vertaling is gedoen deur Elsa Silke, en die pragtige fyn illustrasies deur Anita Jeram. Die boek is uitgegee deur Human & Rosseau, ‘n druknaam van NB Uitgewers.\nDie teks is in rymformaat en baie eenvoudig, maar mens moet in gedagte hou dat die mensies vir wie dit voorgelees gaan word, nog maar baie jonk is. Ek dink die sukses van die storie gaan lê in die vermoë van die voorleser om onbevange die rym voor te dra en die kind se aandag te hou.\nEn dan die verrassing op die laaste bladsy: ’n spieël waarin die kind homself kan sien. Ek was beïndruk met die kwaliteit; nie die stukkie foelie wat mens dikwels in ’n goedkoper produk sien nie. Hierdie spieël is na aan die ware Jakob, en behoort die kind se aandag te trek en die boodskap oor te dra dat hy ook na die potjiepartytjie genooi is.\nBeslis ’n oulike belegging as jou kind die potjie-opleiding-regime nader.


AfriForum verskyn in hof oor onteiening sonder vergoeding - Wêreldwyd\nDie saak handel oor ’n hofaansoek wat AfriForum reeds in 2018 gebring het oor die proses wat die parlementêre grondwethersieningskomitee begin het om die publiek se insette te kry oor die wysiging van Artikel 25 van die Grondwet (die eiendomsregklousule). AfriForum het in 2018 aangevoer dat hierdie saak op ’n dringende basis hanteer moet word. In daardie stadium het die hof egter beslis dat dit nie ’n dringende saak is nie en is deel A van die aansoek van die hand gewys. Deel B, wat oor die meriete van die saak handel, is vandeesweek aangehoor.\n← Maroela Media: Nuushooftrekke van die week Maroela Media: Nuushooftrekke van die week →


Boer Leon-Fritz praat sy hart uit | SARIE\nFOTO : Leon-Fritz Riekert / Facebook\nDie afgelope paar maande kon Suid-Afrikaanse kykers week ná week sien hoe vyf boere ware liefde soek in die gewilde kykNET-werklikheidsreeks Boer soek ’n vrou. Leon-Fritz was van die begin af een van die gewildste boere. Landwyd het kykers gehoop hy sou aan die einde van die reeks sy liefde vind – ook hy het dit gehoop. En toe hy die oulike Chanté kies, het almal gedink: “Hier is dit, ons eie golden couple.”\n“Ek is bly hy gaan alleen reünie toe want hy verdien nie so oulike girl nie, ek dink daar is net een probleem met hom en dit is hy self,” het een kyker op Boer soek ’n vrou se Facebook-blad geskryf.\n“Leon-Fritz, ek is so teleurgesteld in jou, ek glo nie jy weet wat jy wil hê nie,” het nog ’n kyker laat hoor.\n“Leon-Fritz soek net ’n model wat perfek is!” het ’n ander dit opgesom.\nHoewel Leon-Fritz die teenreaksie verwag het, is dit vir hom verskriklik dat mense nou in sy karakter begin invaar. Veral oor hy juis “die program met integriteit aangepak het”.\nHiermee stem die regisseur van Boer soek ’n vrou, Stephanus Rabie, saam.\n“Leon het werklik ingeskryf om sy vrou te vind. Hy’s eintlik nogal ’n romantikus en was regtig die ou wat moeite gedoen het op die vakansie, hy het regtig probeer,” het Stefanus aan SARIE.com gesê.\n“Dis regte mense met regte gevoelens. Op kykNET word die program oor drie maande uitgesaai. Maar in werklikheid ken hulle mekaar net so 2-3 weke. Kykers moet perspektief behou.”\nHoe bly jy positief tydens hierdie “storm” van teenreaksie en teleurstelling?\nLeon bly getrou aan jou gevoelens – jul albei is pragtige jong mense en die regte persoon sal wel eendag daar wees vir jul albei,\nEk bid al baie jare vir ‘n man soos hy… God sal getrou bly.


Poskantoor moet Binnelandse Sake help | Die Vryburger\nPoskantoor moet Binnelandse Sake help\nOctober 12, 2020 - Nuus\nDie Minister van Kommunikasie en Digitale Tegnologie, Stella Ndabeni-Abrahams sê haar departement beplan om nuwe moontlikhede te vestig in die SA Poskantoor.\nSy sê in ŉ media verklaring dat die nuwe dienste wat aangebied kan word glo digitaal verwant sal wees en sal ook insluit sekere dienste wat normaalweg deur Departement Binnelandse Sake gelewer word.\nVan die dienste sluit in die hernuwing van bestuurslisensies en aansoeke vir ID kaarte en paspoorte.\nSy sê die dienste sal by alle takke van die poskantoor beskikbaar gestel word, maar waarnemers en kenners sê die poskantoor sal eers behoorlike opleiding moet kry en meer personeel sal nodig wees want die huidige diens is hopeloos te stadig.\nWaar staan SA se polisie minister\nRamaphosa se ou storie kry teenstand\nMboweni is op warm sinkplaat\nSwart boere word geteiken\nRegering gaan SAL help met miljarde\nAgrizzi se toestand verswak\nOlie besoedeling bedreig Natal strande


Baba by Kaapstad-busstasie gebore | Maroela Media\nXolani Stofile, die bestuurder van die MyCiTi-stasie in Racecourseweg in Tafelsig, se kennis van noodhulp het hom gehelp om ŉ swanger vrou tydens die geboorte van haar baba by die Omuramba-stasie by te staan. Stofile was Maandag op roetinebesoek by dié stasie toe ŉ passasier skielik in kraam gegaan het.\n“Hy was omstreeks 13:00 by die stasie toe hy opgemerk het ŉ swanger vrou wag buite die vrouebadkamer,” het Brett Herron, burgemeesterskomiteelid van die stad Kaapstad, Donderdag gesê. “Die badkamer was beset en hy kon sien dat sy in pyn was. Haar water het kort daarna gebreek.”\nXolani Stofile. Foto: Verskaf\nXolani het die vrou te hulp gesnel, haar gemaklik gemaak en gehelp om die babatjie in die wêreld in te bring.\n“Terwyl die vrou geboorte gegee het, het MyCiTi-personeel vinnig ŉ gedeelte van die stasie ontruim en afgesper sodat die vrou privaatheid kon hê. Gelukkig was die stasie nie baie besig nie.”\nPersoneel het ŉ ambulans ontbied, wat die 31-jarige ma en haar pasgebore seuntjie na die Somerset-hospitaal geneem het.\n“Die pa het vanoggend vir ons gesê hy is baie dankbaar vir Xolani se optrede en almal wat sy vrou tydens die onverwagse geboorte bygestaan het. Die trotse ouers het die babatjie Gilbert Gabriel genoem.”\nGilbert en sy ma is intussen uit die hospitaal ontslaan en is terug by hul huis in Joe Slovo.\nAi dit is darm lekker om bietjie goeie nuus ook te lees! Goed gedoen Xolani :)\nWow dit was nou ‘n mooi stukkie om te lees.. :) Well done Xolani\nGee daai man ‘n Bells!!\nXolani jy het sonder om twee keer te dink in gepring en n dame in nood gehelp. Jy is so n goeie voorbeeld vir so baie mense daar buite. Goeiewerk!!!MyCiti julle kan trots wees op so n werker. Mamma baie geluk met jou seuntjie mag hy julle die wereld se geluk bring…\nWell done jongman! Die ouers het omtrent n storie om eendag vir daardie klein knaap te vertel!


'n Feestyd vol nuwe herinneringe wag by gesogte adres | Mossel Bay Advertiser\n'n Feestyd vol nuwe herinneringe wag by gesogte adres\nThursday, 19 December 2019, 12:32\nDie Mosselbaai Aftree- en Leefstyloord bied ‘n slim manier om stylvol af te tree.\nSAKENUUS - Dis weer feesgety, ‘n tyd wat gesellige samesyn uitspel! Familiekuiers is sinoniem met die gees van hierdie besonderse seisoen. Die land se paaie wemel van voertuie met sleepwaens of karavane soos die groot uittog na die kus plaasvind. Op lughawens speel vreugdevolle tonele af soos families, en dikwels vanuit die buiteland weer met mekaar vir die Kerstyd herenig word. Ma’s en pa’s sien reikhalsend uit na ‘n blaaskans uit die ge-roetineerde lewe met spertye en druk. Oupas en oumas se oë blink dikwels die heel meeste juis in die vooruitsig om kleinkinders te kan bederf.\nDit is ook ‘n tyd van refleksie wanneer bestekopname gedoen word – ‘n tyd om die lewe te vier en seëninge te tel. Maar saam met die seisoen se feestelike samesyn, is daar ook die skrille kontras van eensaamheid wat veral vir senior burgers ‘n wrang realiteit is.\nKenners beskryf die proses van ouerword as ‘n proses van stelselmatige verlies. Dit lei dikwels tot gevoelens van negatiwiteit.Vereensaming kan lei tot verandering in perspektief, gevoelens van ontkenning, agterdog, woede, verset, ‘n terugroep na die verlede en gedragsafwykings.\nSoos tydens alle lewensfases, is die proses van ouerword ook makliker wanneer dit binne ‘n omgewing gebeur waar mense met dieselfde unieke behoeftes saam kan wees. Daarom is ‘n skuif na ‘n aftree-oord ‘n sinvolle besluit wat groot waarde tot ouerwordende persone se lewens kan toevoeg. Bo en behalwe ‘n veilige omgewing, is hier samesyn met enersdenkendes en noodsaaklike ondersteuningsdienste is ‘n armlengte ver.\nDie Mosselbaai Aftree- en Leefstyloord bied so ‘n oplossing en ver meer.\nMet die beste sekuriteitstelsel in die Suid-Kaap bied hierdie kompleks ‘n landelike gevoel van geselligheid en vrede. Tuine is ‘n lushof waar vriende ‘n namiddagkoffie saam kan geniet. Die kompleks se strate is ruim, veilig en daar is ‘n oorvloed plek om te stap.\nDie kompleks is geleë in die pragtige Paradise Coast-omgewing, naby Danabaai. Winkelsentrums en ander noodsaaklikhede is gerieflik naby. Die N2-snelweg is maklik bereikbaar en die George Lughawe is ‘n skrale halfuur se ry vir wanneer die kleinkinders van ver sou wou kom kuier.\nDis ‘n onteenseglike feit, dat ‘n adres aan die Suid-Kaapse kus ‘n gesogte een is. Nie net as ‘n vakansiebestemming gedurende die somervakansie nie, maar juis ook met die oog op ‘n welverdiende aftrede. Die Mosselbaai Aftree- en Leefstyloord bied ‘n slim manier om stylvol af te tree.\nMaak ‘n punt daarvan om gedurende die feestyd ‘n besoek af te lê by die Mosselbaai Aftree- en Leefstyloord.\nNie net om meer uit te vind oor wat die kompleks bied nie, maar ook om ‘n gevoel te kry van hierdie geborge omgewing met sy sonderlinge atmosfeer waar ouerwordende persone gedy in ‘n nuwe fase van hulle lewens om mooi herinneringe te maak.\nVir meer inligting, kontak 044 604 3000 of besoek www.aftreebydiesee.co.za en reël vandag ‘n afspraak en begin ‘n nuwe lewe.\nDie kompleks se strate is ruim, veilig en daar is ‘n oorvloed plek om te stap.\n'n Feestyd vol nuwe herinneringe wag by gesogte adres.\nTuine is ‘n lushof waar vriende ‘n namiddagkoffie saam kan geniet.\nRead more about: sakenuus nuvest mosselbaai aftree en leefstyloord\nPosted on: 12:32 Thu, 19 December 2019


doodsondes | Gemeenskap vir Christelike Meditasie\nTag Archives: doodsondes\nSTILTE EN DIE EGO\nPosted by Johan on July 16, 2014\nBinne in my menswees skuil daar iemand wat konstant sy eie begeertes wil bevredig. Jare gelede, wel om eerlik te wees, soms nog steeds, staan die doodsondes in my op, (Trots, Hebsug, Wellus, Woede, Gulsigheid, Luiheid en Jaloesie). Nou egter, as gelowige, kom hulle meer vroom na die oppervlak, soos Johannes van die Kruis (24 Junie 1542 – 14 Desember 1591) hulle omskryf:\n1. Trots op my eie geestelike vermoëns.\n2. Hebsug – om meer geestelike ervarings te wil hê. Ek is nie tevrede dat daar dan “niks” in my geestelike lewe gebeur nie.\n3. Wellus is die begeertes wat in die bewuste na vore kom wanneer ek in my stilte ingaan. Aan die ander kant weer hou my vrees vir hierdie wellustigheid my soms van my stilte.\n4. Woede is die gevolg, hetsy van ‘n eerste ervaring en dan ‘n teleurstelling dat daar nie meer is nie of, ‘n ongeduld omdat dit so lank vat om iets te beleef.\n5. Gulsigheid na meer maak die siel later siek. Ek wil meer geestelike ervarings hê.\n6. Jaloesie staan in my menswees op wanneer ek van ander se geestelike vordering hoor en niemand prys my oor my eie geestelikheid nie.\n7. Luiheid. Ek gee moed op met my geestelike dissiplines.\nWie is hierdie ander mens hier binne my? Kom ons noem dit die ego.\nDie ego teer op erkenning, is self gerig en kry maklik seer. Ek dink dit is van die dood van die ego waarvan Jesus gepraat het: “Jesus het toe die menigte mense saam met sy dissipels nader geroep en vir hulle gesê: “As iemand agter My aan wil kom, moet hy homself verloën, sy kruis opneem en My volg, want wie sy lewe vir homself wil behou, sal dit verloor; maar wie sy lewe vir My en die evangelie verloor, sal dit behou.” (Mk 8:34–35). Die worsteling sal lewenslank met ons wees. Paulus het die worsteling geken: “Ek weet immers dat die goeie nie in my woon nie, nie in my sondige aard nie. Daar is by my wel die wil om die goeie te doen, maar ek doen dit nie. Die goeie wat ek wil doen, doen ek nie, maar die slegte wat ek nie wil doen nie, dit doen ek.” (Ro 7:18–19)\nHoe kom ek los van die ego? Gelowiges wat deur lyding gaan beleef dikwels die gestrooptheid van die ego. Dit is asof die vuur van die beproewing ons soos goud suiwer. Daar is egter ook ‘n ander manier, soms ook pynlik, baie eenvoudig, maar verskriklik moeilik. Ek praat van die dissipline van stilte.\nStilte is die oefening waar ek weer in die graf van Christus in daal om telkens weer nuut op te staan. Stilte, die dissipline wat die ego te suiwer vra commitment, toewyding. Stilte behels die dissipline om daagliks minstens vir 20 min by die voete van Jesus te gaan sit. Sit regop en met jou oë liggies toe, neem ‘n gebedswoord, soos Maranatha (Kom Here Jesus) en herhaal jou gebedswoord vir 20 min. Moet niks verwag nie, jy is in die teenwoordigheid van die Heilige. Hy is besig om jou te bevry van jou ego.\nIn hierdie stilte is die Gees van Christus besig om my al meer in die Godsrelasie in te trek. Omvorming is onvermydelik. Ek word gesuiwer deur die beste Psigoanalis, die Gees van God. Wat is die vrug van stilte: Dit is die ontdekking van die vrug van die Gees wat vir ander sigbaar raak, waarvan die grootste die liefde is. In hierdie stille Godgervulde oomblikke plaas God afdrukke van Sy liefde op my hart en ek begin die wêreld sien soos wat Hy dit sien.\nLeave a comment Posted in Uncategorized Tagged doodsondes, gulsigheid, Hebsug, Jaloesie, Luiheid, Trots, Wellus, Woede


Nie alle mense is seker of hulle nodig het om hierdie of daardie Dating site. Maar nog steeds, plekke vir online Dating is nog steeds baie gewild vir die gebruikers onder verskillende ouderdomsgroepe en sosiale groepe. Daar is’n wanopvatting dat die online Dating sites was slegs diegene wat bemoeilik die soektog na liefde in die»regte lewe»as gevolg van onsekerheid en ander redes. Dit is moontlik dat die gebruikers van sodanige netwerke verskillende doelwitte: iemand probeer om’n sielsgenoot te vind, terwyl die ander wil’n eenvoudige gesprek met’n interessante persoon. Ook, dit is hoogs foutiewe kan die stereotipe van gevare van online Dating. Van die kursus, aanlyn Dating kan gevind word in onvoldoende mense, maar die waarskynlikheid is in die alledaagse lewe. Egter, die meeste van die geregistreerde op sulke webwerwe is nie maniacs of Alfonso. Op die teendeel, kan dit wees dat onder die gebruikers van die plekke, jy sal vind baie interessant vir jou metgesel met soortgelyke belange, wat ontbreek in die alledaagse lewe, en miskien sal jy het die geleentheid om kennis te maak met buitelanders te verbeter taal-vaardighede.\nKatastrofiese gebrek van die tyd van besige mense soek liefde en verhoudings, en skaamheid is’n paar van die belangrikste redes vir die bestaan van die Dating sites in Rusland en in die buiteland. In die eerste geval, sal die registrasie op die Dating site en uiteindelik vergadering aanlyn met’n persoon wat soortgelyke oortuigings en belange, sal kosbare tyd spaar. In die tweede geval, die kennis aanlyn sal jou help om te oorkom die verhoogde skaamheid dankie die gebrek aan direkte kontak. Verder, moontlike mislukking en mislukking in kommunikasie op die Dating site lyk makliker selfs’n baie sensitiewe mense. Lees van ons oorsig oor een van die mees gewilde Dating sites in russies. Eerste, in stand te hou die vertroulikheid van en nie jou persoonlike of finansiële data onder enige omstandighede (paspoort nommer, kaart nommer en die wil).\nNaas, doen nie die oordrag van geld aan vreemdelinge\nTweede, selfs die beste Dating sites kan nie weet wat die gedagtes van alle geregistreerde gebruikers. So, as jy beplan om’n eerste vergadering met’n persoon wat jy nie gesien het nie, leef in’n tyd na die begin van kommunikasie gaan na’n openbare plek. Derde, onthou dat elke top Dating site vir ernstige verhouding is ondersteun. Daar sal jy in staat wees om aansoek te doen, as jy beledigende boodskappe en spam.\nGoeie geluk in die vind van die liefde\n← Dating Dating site sonder registrasie vir die ernstige verhoudings\nVroue op Soek na Mans in die Filippyne vir online dating, Ontmoet Filipino meisies →